Diari Oficial de la Generalitat Valenciana


Sumari del DOGV 7478, del 04-03-2015 (2015/1959)

ORDE 6/2015, de 27 de febrer, de la Conselleria de Presidència i Agricultura, Pesca, Alimentació i Aigua, per la qual s'establixen les bases reguladores aplicables als pagaments als agricultors en zones amb limitacions naturals, continguts en el Programa de Desenrotllament Rural de la Comunitat Valenciana 2014-2020, i cofinançats pel Fons Europeu Agrícola de Desenrotllament Rural (FEADER).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7478

Data del DOGV
:   04-03-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/1959


Data del document
:   27-02-2015

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Ordre

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua
    * legislació

ORDE 6/2015, de 27 de febrer, de la Conselleria de Presidència i Agricultura, Pesca, Alimentació i Aigua, per la qual s'establixen les bases reguladores aplicables als pagaments als agricultors en zones amb limitacions naturals, continguts en el Programa de Desenrotllament Rural de la Comunitat Valenciana 2014-2020, i cofinançats pel Fons Europeu Agrícola de Desenrotllament Rural (FEADER). [2015/1959]  
El Reglament (UE) núm. 1305/2013 del Parlament Europeu i del Consell, de 17 de desembre de 2013, relatiu a l'ajuda al desenrotllament rural a través del Fons Europeu Agrícola de Desenrotllament Rural (FEADER), establix determinades mesures enfocades al manteniment de les terres agràries situades en zones desfavorides, entre les quals es troben les ajudes a zones amb limitacions naturals o altres limitacions específiques.  
El Reglament d'execució (UE) núm. 808/2014, de la Comissió, de 17 de juliol de 2014, establix disposicions d'aplicació del Reglament (UE) núm. 1305/2013, del Parlament Europeu i del Consell.  
El Reglament delegat (UE) núm. 640/2014, de la Comissió, d'11 de març de 2014, completa el Reglament (UE) núm. 1306/2013, del Parlament Europeu i del Consell, pel que fa al sistema integrat de gestió i control i a les condicions sobre la denegació o retirada dels pagaments i sobre les sancions administratives aplicables als pagaments directes, a l'ajuda al desenrotllament rural i a la condicionalitat.  
El Reglament d'execució (UE) núm. 809/2014, de la Comissió, de 17 de juliol de 2014, establix disposicions d'aplicació del Reglament (UE) núm. 1306/2013, del Parlament Europeu i del Consell, pel que fa al sistema integrat de gestió i control, les mesures de desenrotllament rural i la condicionalitat.  
El document del Marc Nacional de Desenrotllament Rural per al període 2014-2020 desenrotlla les estratègies dels programes nacionals i regionals, arreplega el quadro financer i harmonitza les condicions d'aplicació de les mesures de desenrotllament rural.  
El Programa de Desenrotllament Rural de la Comunitat Valenciana 2014-2020 establix una mesura que arreplega les ajudes a les zones amb limitacions naturals. Estes ajudes configuren un mètode de suport adequat a determinades explotacions que, complint determinats requisits, contribuïxen a la conservació del medi natural sense menyscabar la seua viabilitat tècnica i econòmica; i compensa els agricultors per les pèrdues d'ingressos i els costos addicionals en què incorren al desenrotllar la seua activitat agrària en este tipus de zones rurals.  
En virtut de l'anterior, de conformitat amb el que disposa la Llei 38/2003, de 17 de novembre, General de Subvencions, en el seu reglament, aprovat per Reial Decret 887/2006, de 21 de juliol, i fent ús de les atribucions conferides per l'article 37 i 28.e de la Llei 5/1983, de 30 de desembre, del Consell; Decret 89/2014, de 13 de juliol, del Consell, pel qual s'aprova el Reglament Orgànic i Funcional de la Presidència, i la Conselleria de Presidència i Agricultura, Pesca, Alimentació i Aigua, i l'article 165 de la Llei 1/2015, de 6 de febrer, de la Generalitat, d'Hisenda Pública del Sector Públic Instrumental i de Subvencions, basant-se en tot això,  
  
  
ORDENE  
  
CAPÍTOL I  
Aspectes generals  
  
Article 1. Objecte  
Esta orde té com a objecte regular a la Comunitat Valenciana els pagaments als agricultors en zones amb limitacions naturals, inclosos en el Programa de Desenrotllament Rural de la Comunitat Valenciana 2014-2020:  
- Ajuda a zones de muntanya  
- Ajuda a zones, diferents de les de muntanya, amb limitacions naturals  
  
Article 2. Finalitat  
A través de les ajudes regulades en esta orde es pretén recolzar els titulars d'explotacions agràries situades, totalment o parcialment, en zones amb limitacions naturals de manera que amb el manteniment de l'activitat agrària contribuïsquen a millorar les condicions mediambientals (biodiversitat) pròpies dels sistemes agraris i a conservar els elements paisatgístics característics, singulars i tradicionals d'estes zones.  
  
  
Article 3. Finançament  
Les ajudes regulades a través d'esta orde seran cofinançades pel Fons Europeu Agrícola de Desenrotllament Rural (FEADER), per l'Administració General de l'Estat i per la Comunitat Valenciana.  
  
Article 4. Procediment de concessió de les ajudes  
Les ajudes regulades en esta orde es concediran en règim de concurrència competitiva.  
A estos efectes, les ajudes s'atorgaran a aquells sol·licitants que, complits els requisits exigits, hagen obtingut un orde preferent, com a resultat de comparar les sol·licituds presentades aplicant els criteris de selecció establits en l'annex I, amb el límit del crèdit pressupostari consignat en la convocatòria. No obstant això, no es fixarà un orde de prelació entre les sol·licituds presentades que reunisquen els requisits establits per al cas que el crèdit consignat en la convocatòria fóra suficient, atenent el nombre de sol·licituds, una vegada finalitzat el termini de presentació.  
  
  
CAPÍTOL II  
Pagaments a zones amb limitacions naturals  
  
Article 5. Tipus d'ajuda  
Les ajudes establides en l'article 1 d'esta orde consistixen en un pagament anual per beneficiari. Es calcularà en funció de la superfície admissible que cada explotació tinga situada en les zones de la Comunitat Valenciana que presenten limitacions naturals i que apareixen recollides en l'annex II.  
La superfície total admissible de cada zona amb limitacions naturals (de muntanya i diferent de muntanya amb limitacions naturals) es modularà, a l'efecte d'obtindre la superfície total subvencionable de cada ajuda, aplicant els coeficients següents:  
1. A la superfície admissible de l'explotació entre 2 i 3 hectàrees s'aplicarà un coeficient igual a 1.  
2. A la superfície admissible de l'explotació entre 3 i 5 hectàrees s'aplicarà un coeficient igual a 0,3.  
3. A la superfície admissible de l'explotació entre 5 i 25 hectàrees s'aplicarà un coeficient igual a 0,2.  
4. A la superfície admissible de l'explotació entre 25 i 50 hectàrees s'aplicarà un coeficient igual a 0,1.  
5. A la superfície admissible de l'explotació entre 50 i 100 hectàrees s'aplicarà un coeficient igual a 0,01.  
6. A la superfície admissible de l'explotació que supere les 100 hectàrees s'aplicarà un coeficient de 0,001.  
  
Article 6. Condicions d'elegibilitat  
Podran ser beneficiaris d'estes ajudes els agricultors que complisquen els requisits següents:  
a) Requisits relacionats amb els beneficiaris:  
1r. Titulars d'explotacions agràries ubicades en zones amb limitacions naturals pertanyents al territori de la Comunitat Valenciana.  
  
2n. Agricultor actiu d'acord amb el que preveu el Reglament (UE) núm. 1307/2013 i el Reial Decret 1075/2014.  
3r. Agricultor professional (segons la Llei 35/2011) o titular d'una explotació prioritària, segons la Llei 19/1995.  
4t. Inscrit en el Registre d'Explotacions Agràries de la Comunitat Valenciana.  
5t. No estar incurs en cap de les prohibicions per a ser beneficiari de les previstes en l'article 13.2 de la Llei 38/2003, de 17 de novembre, General de Subvencions. En particular, hauran de trobar-se al corrent en el compliment de les obligacions tributàries, incloses les de la hisenda de la Comunitat Valenciana, i les de la Seguretat Social.  
6t. Si el sol·licitant té la consideració d'empresa de conformitat amb el que establix el Decret 279/2004, de 17 de desembre, del Consell de la Generalitat, pel qual es regulen mesures en els procediments de contractació administrativa i de concessió de subvencions per al foment de l'ocupació de les persones amb discapacitat, haurà d'acreditar el compliment de la normativa per a la integració laboral de les persones amb discapacitat.  
7m. Quan es tracte de comunitats de béns, s'identificaran les persones físiques o jurídiques que les integren; i s'indicaran les respectives quotes percentuals sobre la cosa comuna. En este cas, hauran de fer-se constar expressament els compromisos d'execució assumits per cada membre de l'agrupació, així com l'import de subvenció que ha d'aplicar cada un d'ells, que tindran igualment la consideració de beneficiaris. En tot cas, haurà de nomenar-se un representant únic de l'agrupació, amb poders suficients per a complir les obligacions que, com a beneficiari, corresponen a l'agrupació. No podrà dissoldre's la comunitat de béns fins que haja transcorregut el termini de prescripció previst en els articles 39 i 65 de la Llei General de Subvencions.  
  
8u. En el supòsit de comunitats de béns, es comprovarà amb relació a totes les persones integrants el compliment de les seues obligacions tributàries i, si és el cas, el compliment de les seues obligacions amb la Seguretat Social  
9é. La condició de beneficiari de les ajudes regulades en esta orde, la figura de la titularitat compartida d'explotacions agràries, que arreplega la Llei 35/2011, de 4 d'octubre, i que es definix com a unitat econòmica, sense personalitat jurídica, susceptible d'imposició a efectes fiscals, que es constituïx per un matrimoni o parella unida per anàloga relació d'afectivitat, per a la gestió conjunta de l'explotació agrària, sempre que consten inscrites en el registre de titularitat compartida d'explotacions agrícoles a la data de presentació de la sol·licitud única. Serà exigible l'aportació del CIF de l'entitat, així com el document de manteniment de tercers associat de l'entitat.  
  
b) Requisits relacionats amb l'explotació:  
1r. Les ajudes es concediran per la superfície agrícola, definida en virtut de l'article 2.1.f del Reglament (UE) núm. 1305/2013, del Parlament Europeu i del Consell, de 17 de desembre de 2013, relatiu a l'ajuda al desenrotllament rural a través del Fons Europeu Agrícola de Desenrotllament Rural (FEADER).  
En el cas de les superfícies de past, s'haurà de respectar una càrrega ramadera mínima de 0,2 URM/ha i màxima d'1,2 URM/ha.  
2n. Explotacions ramaderes, considerades a l'efecte del càlcul de la càrrega ramadera al·ludida en el punt anterior, hauran d'estar ubicades, en la seua totalitat o en part, en algun dels municipis en què es localitze la totalitat o part de la superfície agrària admissible declarada.  
  
Article 7. Import de l'ajuda  
L'import unitari de l'ajuda anual és de 195,10 euros per hectàrea de superfície agrícola acollida a l'ajuda, en el cas de zones de muntanya; i de 159,54 euros per hectàrea de superfície agrícola acollida a l'ajuda, en el cas de zones amb limitacions naturals, diferents de les de muntanya.   
  
L'import anual de l'ajuda es calcularà multiplicant l'import unitari per la superfície total subvencionable de cada zona (de muntanya i diferent de muntanya amb limitacions naturals) calculada, segons establix l'article 6 d'esta orde.  
En cap cas, es concedirà l'ajuda per a explotacions amb superfície admissible inferior a 2 hectàrees per zona. Tampoc es resoldran pagaments inferiors a 25 ?/ha admissible i any, segons el que s'establix en l'annex II del Reglament (UE) núm. 1305/2013.  
Els beneficiaris de zones que han sigut subvencionables en virtut de l'article 36, lletra a, incís ii) del Reglament (CE) núm. 1698/2005 en el període 2007-2013 que queden fora de la nova delimitació a què es referix l'article 32, apartat 3, rebran pagaments decreixents durant un període màxim de 4 anys, a partir de la data en què s'haja portat a terme la dita delimitació (tal com establix l'article 31.5 del Reglament (UE) núm. 1305/2013). Quan a causa del caràcter decreixent dels pagaments s'arribe als 25 ?/ha, es mantindrà eixe nivell de pagament mínim fins que concloga el període transitori.  
CAPÍTOL III  
Aspectes particulars  
  
Article 8. Sol·licitud i procediment de concessió  
1. Els agricultors titulars d'una explotació agrària que desitgen obtindre durant l'any pagaments compensatoris per zones amb limitacions naturals hauran de presentar una sol·licitud única en els termes que preveu la resolució de convocatòria de l'ajuda, així com en l'article 91 i següents del Reial Decret 1075/2014, de 19 de desembre. Les entitats col·laboradores ací esmentades es regularan segons indica l'Orde 3/2015, de 30 de gener, de la Conselleria de Presidència i Agricultura, Pesca, Alimentació i Aigua, per la qual es regula l'acreditació d'entitats col·laboradores per a la presentació de sol·licituds de les ajudes incloses en la sol·licitud única de la política agrícola comú.  
2. Per a l'elaboració i presentació de les sol·licituds s'utilitzaran els mitjans electrònics establits a este efecte per la conselleria amb competències en matèria d'agricultura i ramaderia, que estaran disponibles en entitats col·laboradores, OCAPAS i direccions territorials de l'esmentada conselleria, segons establix l'article 92 del Reial Decret 1075/2014, de 19 de desembre.  
3. El termini de presentació de les sol·licituds serà el que s'indique en la resolució de convocatòria corresponent.  
4. La instrucció del procediment correspondrà al servici amb competències en gestió de les ajudes al desenrotllament rural assimilades al SIGC (Sistema Integrat de Gestió i Control), el qual, prèvia petició, si és el cas, de les dades i informes necessaris, comprovarà la documentació aportada, el compliment dels requisits exigits i la concurrència de les circumstàncies previstes en el procés d'aplicació dels criteris de selecció, segons l'annex I. No obstant això, la tramitació dels expedients s'atindrà al que disposa el manual de procediment corresponent i participaran totes les unitats administratives previstes en el dit document. El òrgan col·legiat es compondrà del titular del servici amb competència en gestió d'ajudes de la PAC, un cap de secció i un tècnic.  
  
5. L'òrgan instructor formularà una proposta de resolució motivada, de la qual es donarà trasllat a l'òrgan competent per a resoldre sobre la concessió o denegació del pagament compensatori per zones amb limitacions naturals.  
6. El titular de l'Agència Valenciana de Foment i Garantia Agrària és el competent per a resoldre sobre la concessió, els pagaments, el reintegrament i la revocació, sense perjuí de les possibles delegacions existents. El termini màxim per a dictar i notificar la resolució d'ajudes serà de sis mesos des que haja finalitzat el termini de presentació de les sol·licituds. Transcorregut este termini sense que s'haja dictat i notificat la resolució, s'entendrà desestimada la sol·licitud.  
  
Article 9. Controls  
1. Totes les sol·licituds seran sotmeses als controls administratius necessaris per a verificar el compliment dels requisits exigits per a la concessió de les dites ajudes.  
2. La conselleria competent en matèria d'agricultura i ramaderia establirà un pla de controls sobre el terreny, que inclourà almenys el 5 % de les sol·licituds anuals presentades, en el qual es determinaran les sol·licituds que s'han de controlar sobre la base d'una anàlisi de risc i de la representativitat d'estes.  
  
Article 10. Aplicació del sistema integrat de gestió i control, condicions sobre la denegació dels pagaments i incompliment dels criteris d'admissibilitat diferents de la superfície o del nombre d'animals, així com d'altres compromisos o obligacions  
1. Si com a conseqüència dels controls establits es comprovara una diferència entre el nombre d'hectàrees sol·licitades i les comprovades, s'aplicaran les sancions que corresponguen d'acord amb l'article 19 del Reglament delegat (UE) núm. 640/2014.  
2. En el cas d'incompliment derivat d'irregularitats serà d'aplicació el que disposa l'article 35 del Reglament delegat (UE) núm. 640/2014.  
  
3. En tot allò que no es disposa en este article, caldrà ajustar-se a allò que s'ha estipulat en el Reglament delegat (UE) núm. 640/2014, de la Comissió, d'11 de març de 2014.  
  
Article 11. Fi a la via administrativa  
Les resolucions de concessió, pagament, revocació i reintegrament posaran fi a la via administrativa. Contra estes, els interessats podran interposar un recurs de reposició davant del mateix òrgan que els haja dictats, en el termini d'un mes o, directament, recurs contenciós administratiu.  
  
Article 12. Revisió i publicitat de subvencions  
Tota alteració de les condicions de concessió de la subvenció podrà donar lloc a la modificació de la resolució de concessió.  
En relació amb la publicació de les subvencions concedides, es regularà d'acord amb el que disposa l'article 18 de la Llei General de Subvencions.  
  
DISPOSICIÓ ADDICIONAL  
  
Única. No subjecció a la política de la competència de la UE  
En aplicació dels articles 1.4 i 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, s'especifica que a les ajudes regulades en esta orde i a les convocatòries que es realitzen en aplicació d'esta, no els resulta aplicable l'article 107.1 del Tractat de Funcionament de la UE (TFUE), atés que els fons destinats a finançar les actuacions previstes tenen un origen comunitari, en el marc de les previsions del Reglament (UE) núm. 1306/2013, del Parlament Europeu i del Consell, de 17 de desembre de 2013, de les previsions contingudes en l'article 13 del Reglament (UE) núm. 1307/2013, del Parlament Europeu i del Consell, de 17 de desembre de 2013, i en l'article 81 del Reglament (UE) núm. 1305/2013, del Parlament Europeu i del Consell, de 17 de desembre de 2013.  
  
DISPOSICIÓ TRANSITÒRIA  
  
Única. Clàusula suspensiva  
1. El règim jurídic de les subvencions previstes en esta orde, haurà d'aplicar-se conforme el contingut del Programa de Desenrotllament Rural de la Comunitat Valenciana 2014-2020, una vegada siga aprovat el mateix amb caràcter definitiu per part de la Comissió Europea, procedint-se a la modificació de la mateixa si resultara precís per a adequar-la al seu contingut.  
2. Els beneficiaris de l'ajuda estaran obligats al compliment del que preveu el Programa de Desenrotllament Rural la Comunitat Valenciana 2014-2020, encara que els termes finals en què siga aprovat el referit programa arrepleguen obligacions, condicions o requisits no previstos en les presents bases reguladores.  
3. De conformitat amb el que preveuen els apartats anteriors, el procediment administratiu de concessió d'ajudes regulat en la present orde, podrà arribar fins al moment previ a la concessió, no podent resoldre's fins a la l'aprovació del corresponent Programa de Desenrotllament Rural de la Comunitat Valenciana 2014-2020 per part de la Comissió.  
  
  
DISPOSICIONS FINALS  
  
Primera. Habilitació  
Es faculta el titular de la direcció general amb competències en gestió de les ajudes de les PAC a dictar les resolucions i instruccions que siguen necessàries per a l'aplicació correcta d'esta orde.  
  
Segona. Entrada en vigor  
Esta orde entrarà en vigor a partir de l'endemà de la seua publicació en el Diari Oficial de la Comunitat Valenciana.  
  
València, 27 de febrer de 2015  
  
El conseller d'Agricultura,   
Pesca i Alimentació i Aigua,  
JOSÉ CÍSCAR BOLUFER.  
  
  
ANNEX I  
Criteris de selecció dels beneficiaris de pagaments per a zones de muntanya i altres zones amb limitacions naturals  
  
Els criteris de selecció que es podran aplicar a les operacions de la mesura de pagaments compensatoris en zones amb limitacions naturals són els següents:  
1. Explotacions ubicades en Xarxa Natura 2000 (criteri 1)  
2. Explotacions amb ajudes d'agroambient i clima en la campanya anterior.  
3. Explotacions amb ajudes per indemnització compensatòria de muntanya en el període 2007-2013.  
Els criteris de selecció s'aplicaran diferenciadament per a zones de muntanya i altres zones amb limitacions naturals.  
L'aplicació dels criteris de selecció a les sol·licituds d'ajuda es realitzarà seguint l'esquema següent:  
  
Criteri de selecció Nivell de compliment Valoració (sobre 10) Pes del criteri Puntuació  
Criteri 1 % superfície ubicada en zona Xarxa Natura 2000/Superfície total de l'explotació %/ 10 40   
Criteri 2 Cada operació d'agroambient i clima suma 10 punts 30   
Criteri 3 Per cada anualitat amb ajuda suma 2 punts 30   
  
  
En cas d'empat en la puntuació final de les sol·licituds d'ajuda s'ordenaran de la manera següent:  
- En primer lloc, els agricultors menors de 40 anys.  
- En segon lloc, les explotacions de major dimensió.